yakhyo/uz-wiki huggingface dataset:
Shohimardon masjidi

Shohimardon masjidi — Navoiy viloyati, Gʻazgʻon qishlogʻida joylashgan yodgorlik. Masjid dastlab XVI asrda, hozirgi koʻrinishi XX asr boshlarida Buxoro amirligida hukmronlik qilgan mangʻitlar sulolasi vakili Amir Olimxon onasi tomonidan qayta bunyod etilgan.
Mazkur masjid qurilishida Gʻazgʻonlik sartaroshlar qatnashgan. Masjid tashqi tomonlarida hadislar bitilgan. Masjid shimoli-sharqida xalifa Ali ibn Abu Tolib al-Kurashiyning ramzi qabri mavjud. Sovet yillarida masjid faoliyati toʻxtatilgan. Oʻzbekiston mustaqillikka erishgach, masjid oʻz faoliyatini boshlagan. Masjidda poyustunga tayangan toʻrtta ustun mavjud. Ustunlar orasida gumbaz va arkali qilib ishlangan. Gumbaz ustida sakkiz qirrali oybinoq yaʼni fonar joylashgan. Gumbazdagi sakkizburchakning har bir qirrasida panjara bor va u tuynuk vazifasini bajargan. Masjidda uchta miyonxona mavjud va u ramziy maqbaraga qaratib qurilgan. Miyonxonalar uchta gumbaz bilan qoplangan. Ushbu masjid tarhi Karmana tumani Hazora qishlogʻida joylashgan Deggaron masjidi bilan qurilishi oʻxshashdir. Masjid kirish qismidagi darvozada arab yozuvida „Shohimardon“ yuqori qismida esa „Basmamla“ va chap tomonida „Tayyiba“ kalimasi bitilgan.
Masjid tashqi devorlari yuqori qismida oq va qora rangli marmar kitobalarga Qur’oni Karimdan oyatlar va hadisdan iqtiboslar bitilgan. Mazkur bitiklar 1914—1915-yillarda yozilgan. Bitiklar nastaʼliq uslubida va nasx xatida yozilgan. Masjid devoridagi 1 va 2 marmar lavhlar bitikda „Basmala“, Qur’oni Karimdan „Yusuf“ surasi 64 oyati keltirilgan. Uchinchi va beshinchi marmarda hadis keltirilgan. Oltinchi marmartoshda esa Qur’oni Karimning „Fotir“ surasining 28 oyati bitilgan.

Manbalar

Adabiyotlar

Ilmiy adabiyotlar

Havolalar 
 

Oʻzbekiston meʼmoriy yodgorliklari
Navoiy meʼmoriy yodgorliklari
Navoiy viloyati masjidlari
Shohimardon me’moriy majmuasi (Navoiy)

Shohimardon meʼmoriy majmuasi — Navoiy viloyati,  Gʻozgʻon qishlogʻida joylashgan yodgorlik. Majmua 1908—1913-yillarda Buxoro amirligida hukmronlik qilgan mangʻitlar sulolasi davrida bunyod etilgan. Majmua Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. 
Shohimardon „Pahlavonlar piri“ maʼnosini bildiradi. Gʻozgʻon qishlogʻida Shohimardon meʼmoriy majmuasi joylashgan.
Ushbu majmuada Hazrati Ali Muhammad pamgʻambarning kuyovi va toʻrtinchi xalifa Ali ibn Abu Tolib al-Kurashiyning ramzi qabri joylashgan qadamjo qurilgan. Mazkur majmuada ziyoratchilar uchun hujra, oshxona, maqbara, ayvon, masjid va marmar kosa yaʼni tosh kosa mavjud.
Gʻazgʻon qishlogʻi yaqinda asrlar davomida tosh koni mavjud boʻlgan. Aynan shuning uchun ham majmua Gʻozgʻon toshlaridan bunyod etilgan. Majmuaning shimoli-gʻarbiy qismida masjid-xonaqoh mavjud. Ushbu masjid XVI asrda bunyod etilgan. Masjidning uchta miyonxonasi boʻlib, maqbara qarama-qarshisida joylashgan. Ushta miyonxona gumbaz bilan qoplangan. Majmuaning asosiy kirish qismida darvozaxona boʻlib, ziyoratchilar yashashi uchun hujralar qurilgan. Ziyoratchilar uchun suv toʻldirish uchun 2 ta toshkosa yasalgan. Maqbara, masjid va ayvonlar devorlari yuqori qismida marmar toshtaxtachalar boʻlib, Qur’oni Karimdan oyatlar bitilgan. Masjid va maqbara naqshinkor tosh ustunlar bilan bezatilgan. Majmua qurilishida sangtarosh Abdurahim Turdiyev boshchilik qilgan. Bundan tashqari Safar Eshmurodov, Abdurasul Turdiyev, Umar Bozorov, Baqo Komilov kabi ustalar qatnashgan. Masjidni bezatishda qora marmartoshlardan ham keng foydalanilgan. Majmuaning boshqa meʼmoriy obidalardan farqi shundaki, gʻozgʻon toshlari bilan qurilganligidir. Majmua qurilishida Oʻrta Osiyo meʼmorchiligi uslublaridan ham foydalanilgan.

Manbalar

Adabiyotlar

Ilmiy adabiyotlar

Havolalar 
 

Oʻzbekiston meʼmoriy yodgorliklari
Navoiy meʼmoriy yodgorliklari
Navoiy viloyati masjidlari
Armin Bošnjak

Armin Bošnjak (1994-yil 20-aprelda tugʻilgan) — chernogoriyalik professional futbolchi, Andijonning „Andijon“ jamoasida hujumchi sifatida oʻynaydi.

Futbolchilik faoliyati 
2021-yil 1-oktyabrda Bošnjak Tampines Roversdan ketishini eʼlon qildi. 2023-yil 31-iyulda Oʻzbekiston Superligasi vakili „Andijon“ jamoasi futbolchisiga aylandi.

Faoliyat statistikasi

Klub 

; Eslatmalar

Manbalar

Havolalar 

 

Yashayotgan insonlar
1994-yilda tugʻilganlar
Chernogoriya futbolchilari
Oʻzbekistondagi chet ellik erkak futbolchilar
Andijon klubi futbolchilari
Erkak futbolchilar
Jahongir Aliyev

Jahongir Shavkatovich Aliyev ( ; 1996-yil 14-iyul ; Xoʻjand, Tojikiston) — tojikistonlik futbolchi, yarim himoyachi ampulasida oʻynaydi. 2018-yilning iyun oyidan Tojikistonning "Xoʻjand " klubi futbolchisi sifatida roʻyhatdan oʻtgan. 2015-yildan beri u Tojikiston terma jamoasi safida muntazam maydonga tushib kelmoqda.

Faoliyati 
Jahongir 11 yoshida futbol oʻynay boshlagan. Maktab chempionatida toʻp tepib yurgan vaqtida Tojikiston Ikkinchi ligasi vakili — „Qayroqqum“dan kelgan mahalliy futbol klubi murabbiyi unga eʼtibor qaratgan. Shu tariqa u Qayroqqum jamoasi tarkibida Ikkinchi ligada oʻynay boshlagan. „Qayroqqum“ning „Parvoz“ klubi bilan oʻyinida unga raqib jamoa murabbiylari qiziqish bildirishgan va Jahongir Aliyev bu jamoaga oʻtish borasida taklif olgan. 2012-yildan boshlab „Parvoz“ jamoasi bilan Tojikiston chempionatida oʻynay boshlagan. 2013-yilda u "Xoʻjand" jamoasi tarkibiga jalb qilingan, 2015-yilda Parvoz safiga qaytgan va butun mavsum davomida Tojikiston shimoliy poytaxti klubi aʼzosi boʻlgan.

2016-yil yanvar oyida Dushanbe jamoasi xisoblanadigan „Istiqlol“ safiga koʻchib oʻtgan. U 2017-yil oxirigacha „Istiqlol“da oʻynagan. 2018-yilning yanvar oyida Jahongir Oʻzbekistonning "Nasaf" klubi bilan shartnoma imzolagan. 2018-yil iyun oyida Xoʻjand jamoasi tarkibiga qaytgan.

2014-yilda yoshlar terma jamoasiga chaqiruv olgan. 2016-yildan Tojikiston yoshlar terma jamoasini sardor sifatida maydonga olib tusha boshlagan. 2015-yilning 13-oktabr kuni u Iordaniyaga qarshi oʻyinda Tojikiston terma jamoasi safida debyut qilgan. Shu paytgacha u oʻz mamlakati terma jamoasi safida 13 ta oʻyin oʻtkazgan.

Yutuqlari 
"Xoʻjand" tarkibida:

 Tojikiston vitse-chempioni: 2015-yil

„Istiqlol“ tarkibida:

 Tojkiston chempioni: 2016, 2017
 Tojikiston kubogi sohibi: 2016
 Tojikiston Super kubogi sohibi: 2016
 Tojikiston kubogi final ishtirokchisi: 2017
 tojikiston Super kubok finalchisi: 2017
 OFK kubogi finalchisi: 2017

Manbalar

Havolalar 

 Soccerway (angl.)
 Transfermarkt

1996-yilda tugʻilganlar
14-iyulda tugʻilganlar
Xoʻjandda tugʻilganlar
Yashayotgan insonlar
Tojikistonlik erkak futbolchilar
Erkak futbol yarim himoyachilari
Nasaf klubi futbolchilari
Istiqlol Dushanbe klubi futbolchilari
Tojikiston Oliy Ligasi futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Tojikiston milliy terma jamoasi erkak futbolchilari
Alifbo boʻyicha sportchilar
Armand Ken Ella

Arman Ken Ella (; 1993-yil 23-fevral Duala, Kamerun) — kamerunlik futbolchi, yarim himoyachi ampulasida oʻynaydi.

Biografiyasi

Klubdagi faoliyati 
Futbolchi Ispaniyaning „Barselona“ yoshlar jamoasida oʻynagan, ammo 2011-yilning yozida jarohat olgan va uzoq vaqt futbolni tark etishga majbur boʻlgan. 2012-yil avgust oyi oxirida u „Karpati“ klubiga oʻtgan. Karpatiga koʻchib oʻtganidan keyin futbolchi asosan ikkinchi tarkibda maydonga tushgan. 2013-yil 13-sentyabrda Ken Lvovning asosiy jamoasi safida debyut qilgan, debyutini u 64-daqiqada „Shaxtyor“ga qarshi kechgan gʻalabali oʻyinda Vadim Strashkevich oʻrniga zaxiradan maydonga tushgan. 2013-yil 25-sentyabrda u Lvov uchun 2014-yilgi Ukraina kubogi 1/16 doirasida Sevastopolga qarshi oʻyinda kubok oʻyinida debyut qilgan. Futbolchi urgan gol bilan jamoasi 1/8 qismiga yoʻl olgan. 2014-yil yanvar oyida Ken ijara asosida vengriyaning Kaposvar Rakocsi jamoasiga koʻchib oʻtgan. Uning jamoa bilan shartnomasi iyun oxirigacha beligilangan. 2014-yil 30-iyun kuni Vengriyadagi ijara muddati tugagach, futbolchi „erkin agent“ maqomini olgan va Lvov klubini tark etgan.

2014-yil noyabr oyida futbolchi Nou Sanch jamoasidan Polshaning „Sandetsya“ klubiga oʻtgan. Shartnoma 2015-yil 31-dekabrgacha uzaytirish imkoniyati bilan imzolangan. 2016-yil 18-fevralda tomonlarning oʻzaro kelishuviga koʻra Sandetsiya bilan shartnomani bekor qilgan va Polsha klubini tark etgan. Ken faoliyatini Janubiy Afrika Premyer-ligasining „Freed State Stars“ klubida davom ettirgan. 2017-yilning mart oyida Ken Ukraina birinchi ligasi klubi Petrovskiy Ingulets bilan shartnoma imzolagan. Jamo tarkibida 2019-yil oxirigacha toʻp surgan va barcha turnirlarda 63 ta rasmiy oʻyin oʻtkazgan, shuningdek, jamoa bilan mamlakat kubogining final bosqichiga chiqqan. 2020-yil boshida futbolchi Oʻzbekistonning „Mashal“ jamoasiga oʻtgan va keyingi yilning mart oyidgacha Oʻzbeksiton Super ligasida harakat qilgan. Oʻzbekiston klubini tark etgach Polshaning Sandetsya Birinchi liga klubi bilan shartnoma imzolagan. 2021-yil iyul oyida futbolchi Chernovtsining „Bukovyna“ futbol klubi bilan shartnoma imzolagan, u shu yilning oxirigacha jamoada oʻynagan va barcha turnirlarda 17 ta rasmiy oʻyinda maydonga tushib bitta gol urishga muvaffaq boʻlgan.

Terma jamoadagi faoliyati 
Ken Kamerun yoshlar terma jamoasi tarkibida 8 ta oʻyin oʻtkazib, 3 ta gol urishga muvaffaq boʻlgan.

Yutuqlari 

 Ukraina kubogi finalchisi (1): 2018—2019
 Ukraina Birinchi ligasining bronza medali sovrindori (1): 2019—2020

Manbalar 

1993-yilda tugʻilganlar
23-fevralda tugʻilganlar
Yashayotgan insonlar
Kamerunlik futbolchilar
Mashʼal klubi futbolchilari
Oʻzbekistondagi chet ellik erkak futbolchilar
Igor Timonyuk

Igor Olegovich Tymonyuk (1994-yil 31-mart, Brest) — belaruslik futbolchi, Brestning „Dinamo“ jamoasi himoyachisi.

Faoliyati 
2011-yildan 2013-yilgacha u „Dinamo Brest“ yoshlar jamoasida oʻynagan. 2013-yilning 4-avgust kuni Igor klubning asosiy tarkibidagi debyutini Minskning „Dinamo“ klubi bilan chempionat uchrashuvida (2:3) oʻtkazgan. Keyinchalik futbolchi jamoa uchun oʻynashda davom etgan, koʻpincha u asosiy jamoaga jalb qilingan.

2016-yilgi mavsumning birinchi yarmida u „Dinamo“ning asosiy tarkibida markaziy yoki chap qanot himoyachisi sifatida oʻynagan. Yozda Igor asosiy jamoadagi oʻrnini yoʻqotgan, faqat mavsum oxirida Adrian Avremiyaning jarohati tufayli u yana markaziy himoyachi pozitsiyasida maydonga tusha boshlagan.

2017-yilning fevral oyida futbolchi erkin agent sifatida Oʻzbekistonning „Mashʼal“ klubiga oʻtgan va u jamoa bilan bir yillik shartnoma imzolagan. 2018-yilning yanvar oyida futbolchi Slaviya Moziyryans jamoasiga sinov uchun kelgan va fevral oyida klub futbolchisiga aylangan. Asosiy oʻyinchi sifatida u Moziyryansga Birinchi ligada gʻalaba qozonishga yordam bergan.

2019-yil fevral oyida u „Brest“ jamoasiga koʻchib oʻtgan, jamoa tarkibida asosiy oyinchiga aylangan va jamoa bilan birgalikda Premyer-ligaga koʻtarilgan. 2020-yil yanvar oyida shartnoma muddati tugagach, u jamoani tark etgan.

2020-yil fevral oyida Igor Slaviya jamoasiga koʻchib oʻtgan. 2022-yilning dekabrida futbolchi shartnomasi tugagach klubni tark etgan.

2023-yilning yanvarida futbolchi Brestning „Dinamo“ jamoasiga qaytgan.

Terma jamoadagi faoliyati 
2016-yil 10-avgustda u Moldova bilan oʻrtoqlik oʻyinining birinchi yarmida (1: 1) maydonga tushgan. Bu uning yoshlar jamoasidagi yagona oʻyini boʻlgan.

Manbalar 

1994-yilda tugʻilganlar
31-martda tugʻilganlar
Yashayotgan insonlar
Belaruslik futbolchilar
Mashʼal klubi futbolchilari
O‘zbekistondagi futbol legionerlari
Erkak futbolchilar pozitsiyalari boʻyicha
Vladislav Ivanov

Vladislav Aleksandrovich Ivanov (1986-yil 24-yanvar, Narva, Estoniya SSR, SSSR) — rossiyalik futbolchi, yarim himoyachi va hujumchi ampulasida oʻynaydi.

Faoliyati 
2003-yilda Vladislav faoliyatini Estoniyaning Narva-Trans klubida boshlagan. 2008-yilda futbolchi „Karpati“ jamoasiga ijaraga berilgan, lekin hech qachon klub tarkibida maydonga tushmagan. 2009-yilda u „Levadiya“ bilan Estoniya chempioni boʻlgan. 2010-yilda u Tripolidan Gretsiyaning „Asteras“ jamoasiga koʻchib oʻtgan, ammo jamoada birorta ham oʻyin oʻtkazmasdan, 2011-yilda „Iliupoli“ jamoasiga ijaraga berilgan. Bu jamoadan keyin esa Moskvaning „Torpedo“ klubiga oʻtgan. 2012-yilda u 23 ta gol urib, Estoniya chempionatining eng yaxshi toʻpurariga aylangan. 2013-yilning 27-fevralida futbolchi Luch-Energiya klubi bilan shartnoma imzolagan. 2014-yilda u Estoniyaning „Levadiya“ klubida hujumchi sifatida oʻynagan, avgust oyi oxirida klubni tark etgan. Estoniya chempionatining oʻsha mavsumida Ivanov klubning eng yaxshi toʻpurari boʻlgan. Mavsum davomida futbolchi 19 ta gol urishga muvaffaq boʻlgan. 2015-yilda Oʻzbekiston Super ligasining Mashʼal klubi bilan shartnoma imzolagan.

2016-yilning mart oyida futbolchi Estoniyaning Narva-Trans klubiga qaytgan va jamoa bir yillik shartnoma imzolagan. Oʻsha yilning iyul oyida ivanov "Jarve" klubiga oʻtgan. Ammo futbolchi yangi jamoa tarkibida biror marta maydonga tushmagan.

Faoliyatining soʻnggi yillarida Ivanov futzal oʻzini koʻrsatgan, bundan tashqari professional futbolda quyi liga klublarida ham oʻynagan.

Yutuqlari

Jamoaviy yutuqlari 
— Estoniya chempioni: 2009-yil

— Estoniya chempionatining kumush medali sovrindori (2) : 2006, 2010

— Estoniya kubogi sohibi: 2009—2010

— Estoniya kubogi finalchisi: 2006—2007

— Estoniya Superkubogi sohibi (2) : 2007, 2010

— Rossiya Ikkinchi divizionining „Sharq“ zonasi gʻolibi : 2012—2013

Shaxsiy yutuqlari 

 Estoniya chempionatining eng yaxshi toʻpurari: 2012-yil

Manbalar 

1986-yilda tugʻilganlar
24-yanvarda tugʻilganlar
Yashayotgan insonlar
Rossiya futbolchilari
Estoniyalik futbolchilar
Mashʼal klubi futbolchilari
O‘zbekistondagi futbol legionerlari
Erkak futbolchilar
Nikita Bukatkin

Nikita Aleksandrovich Bukatkin (1988-yil 7-mart Minsk) — belaruslik futbolchi, Minskning „SDUSHOR BFSO Dinamo“ jamoasining yarim himoyachisi, Belorussiya Ikkinchi ligada oʻynaydi.

Faoliyati

Klubdagi faoliyati 
"Dinamo-Minsk" futbol maktabi tarbiyalanuvchisi. Birinchi murabbiy — Igor Gorelov. U professional futbolchilik faoliyatini Salihorskning „Shaxtyor“ klubida boshlagan.

2009-yil may oyida u „Sport dasturini buzgani“ uchun „Shaxtyor Soligorsk“ jamoasidan chetlatilgan. Nikitaning oʻzi bu faktni inkor etib, hamma narsada murabbiy va shifokorni ayblagan. Bu voqealardan soʻng u „Naftan“ klubi bilan shartnoma imzolagan. 2012-yilgi mavsumda u Novopolotsk klubining sardori sifatida jamoani maydonga olib tushgan.

2012-yil 10-dekabrda futbolchi Minsk klubi bilan bir yillik shartnoma imzolagan. Himoyachi jamoada ampulasini yarim himoyachiga almashtirgan.

2014-yilda u Bobruyskning „Belshina“ jamoasiga koʻchib oʻtgan. Hujumkor yarim himoyachi sifatida oʻynagan. U iyun oyida jarohati tufayli maydonga tusha olmagan. 2014-yil dekabr oyida futbolchi bilan shartnoma bekor qilingan.

2014-yilning kuzida futbolchiga „Visla Krakov“ jamoasi qiziqish bildirgan, biroq shartnoma imzolanmagan. Natijada Bukatkin 2015-yilning fevralida Oʻzbekistonning „Mashal“ klubi bilan shartnoma imzolagan.

2016-yil yanvar oyida futbolchi Belshina jamoasida koʻrikdan oʻtgan. Fevral oyida u rasman Bobruysk klubiga safiga qaytgan. Oʻsha yilning iyun oyida futbolchi „Dinamo Brest“ bilan shartnoma imzolagan va jamoada oʻzini asosiy himoyachi hamda yarim himoyachisi sifatida koʻrsatgan. 2017-yilning birinchi yarmida u tayanch yarim himoyachi sifatida qolgan. Iyul oyida klub bilan shartnoma bekor qilingan.

2017-yilning avgust oyida u Isloch jamoasi bilan shartnoma imzolagan. 2018-yilning yanvarida u klub bilan shartnomasini uzaytirgan. 2018-yilgi mavsumda u asosiy tarkibda maydonga tushgan. Dekabr oyida shartnoma muddati tugagach, u Isloch jamoasini tark etgan.

2019-yil 5-yanvar kuni OAVda Bukatkinning mavsum yakunida Belarus birinchi ligasiga yoʻl olgan "Rux Brest" klubiga oʻtgani haqida maʼlumot paydo boʻlgan. Jamoaning asosiy oʻyinchilaridan biriga aylangan. 2020-yilning yanvarida, shartnoma muddati tugagach, u klubni tark etgan.

2020-yilning mart oyida futbolchi Qozogʻistonning „Altay“ klubi bilan shartnoma imzolagan. Aprel oyida u jamoaning mavsum uchun oʻyinchilar roʻyhatiga kiritilgan.

Terma jamoadagi faoliyati 
Daniyada 2011-yilgi yoshlar oʻrtasidagi Yevropa chempionatining bronza medali sovrindori. Belarus olimpiya terma jamoasi safida oʻrtoqlik oʻyinlarida ishtirok etgan.

Yutuqlari 

 Belarus chempionatining bronza medali sovrindori: 2007-yil
 Belarus kubogi sohibi: 2011—2012, 2012—2013, 2016—2017
 Belarus kubogi finalchisi (2): 2007—2008, 2008—2009
 Yoshlar oʻrtasidagi Yevropa chempionatining bronza medali sovrindori: 2011-yil

Manbalar 

1988-yilda tugʻilganlar
7-martda tugʻilganlar
Yashayotgan insonlar
Belaruslik futbolchilar
Mashʼal klubi futbolchilari
O‘zbekistondagi futbol legionerlari
Erkak futbolchilar pozitsiyalari boʻyicha
Umed Habibulloyev

Umed Habibulloyev (1978-yil 12-noyabr) – tojikistonlik futbolchi, himoyachi ampulasida oʻynaydi. Tojikiston terma jamoasi tarkibida maydonga tushgan.

Biografiyasi

Klubdagi faoliyati 
Umed 1996-yilda „Sitora“ klubida professional futbolchilik faoliyatini boshlagan. Futbolchi klub tarkibida Tojikiston chempionati doirasida 11ta oʻyin oʻtkazgan. 1998-yilda Varzob jamoasiga koʻchib oʻtgan va jamoa tarkibida uch yil davomida muvaffaqiyatli oʻyinlar oʻtkazgan. 2001-yilda Umed Qozogʻistonning „Jetisu“ klubi bilan shartnoma imzolagan. Habibulloyev ikki yil mobaynida Qozogʻiston chempionatida harakat qilgan. Birinchi mavsumda u „Jetisu“ tarkibida 23 ta oʻyin oʻtkazgan va Qozogʻistonning oliy ligasida 2 ta gol urishga muvaffaq boʻlgan, ammo mavsum oxirida futbolchi jamoa bilan birinchi ligaga tushib ketgan. Birinchi ligada ham Umed klub bilan bir mavsum oʻtkazgan. 2003-yildan 2005-yilgacha u navbatma-navbat Vetnam va Oʻzbekistonning Shoʻrtan klublarida oʻynagan, biroq keyinchalik faoliyatini vaqtincha toʻxtatgan. 2008-yilda katta futbolga qaytgan va bir necha yil Tojikistonning „Xoʻjand“ va „Istiqlol“ jamoalari tarkibida toʻp surgan. U 2012-yilda futboldagi faoliyatini butunlay yakunlagan.

Terma jamoadagi faoliyati 
Umed Tojikiston terma jamoasidagi debyutini 2004-yil 10-iyunda 2006-yilgi Jahon chempionati saralashi doirasida Suriya terma jamoasiga qarshi bahda oʻtkazgan va oʻyinda toʻliq 90 daqiqa maydonda harakat qilgan.

Habibullayev terma jamoadagi ikkinchi va oxirgi oʻyinini oradan 7 yil oʻtib, 2011-yilning 6-sentyabrida KXDR terma jamoasiga qarshi bahsda oʻtkazgan va bu oʻyinda ham maydonda toʻliq 90 daqiqa harakat qilgan.

Yutuqlari 
Varzob

 Tojikiston chempioni (3): 1998, 1999, 2000
 Tojikiston kubogi sohibi (2): 1998, 1999

Xoʻjand

 Tojikiston kubogi sohibi: 2008-yil

Istiqlol

 Tojikiston chempioni (2): 2010, 2011
 Tojikiston kubogi sohibi: 2010

Shahsiy hayoti 
Oʻgʻli Siyovush (2002-yilda tugʻilgan.) ham futbolchilik yoʻlini tanlagan. 2019-yildan boshlab u CSKA Moskva yoshlar jamoasi va 17 yoshgacha boʻlgan Rossiya terma jamoasi oʻyinchisi xisoblanadi.

Manbalar 

12-noyabrda tugʻilganlar
1978-yilda tugʻilganlar
Yashayotgan insonlar
Erkak futbol himoyachilari
Tojikistonlik erkak futbolchilar
Shoʻrtan klubi futbolchilari
Nasaf klubi futbolchilari
Tojikiston milliy terma jamoasi erkak futbolchilari
FC Sitora Dushanbe futbolchilari
FC Varzob futbolchilari
Jetisu klubi futbolchilari
Istiqlol Dushanbe klubi futbolchilari
Oʻzbekistondagi chet ellik erkak futbolchilar
Oʻzbekiston Pro ligasi futbolchilari
Oʻzbekiston Superligasi futbolchilari
Alifbo boʻyicha sportchilar
Giorgi Megreladze

Giorgi Megreladze () (1978-yil 21-iyulda tugʻilgan) — gruzin futbolchisi, hujumchi ampulasida oʻynaydi. Oʻtgan asrning 70-yillari oxiri va 90-yillari boshidagi gruziyalik hujumchi Merab Megreladzening oʻgʻli.

Faoliyati 
Kutaisi futboli maktabi tarbiyalanuvchisi. Hujumchi sifatida oʻynagan.

Futbolchilik faoliyati davomida u Gruziyaning turli klublarida — Samgurali, Mertsxali, Olimpi, Borjomida, shuningdek, eng nomdor ikkita jamoa — Tbilisining „Dinamo“ va Kutaisining „Torpedo“ jamoalarida toʻp surgan. Kutaisining „Torpedo“ jamoasi tarkibida Gruziya chempionatining 184 uchrashuvida 87 ta gol urishga erishgan. Kutaisi avtozavodlari bilan u kubok sohibi va Gruziya chempionatlarining bir necha bor gʻolibi boʻlgan.

Futbolchi shuningdek, Gretsiyaning ILTEX va Patraikos klublarida, shuningdek, Ozarbayjonning „Boku“ va Qozogʻistonning „Jetisu“ klublarida toʻp surgan. Megreladzening toʻp surgan klublari orasida Rossiya Nijnekamskning „Nefteximik“ va Oʻzbekistonning „Shoʻrtan“ klublari ham mavjud.

Megreladze UEFA Yevropa Ligasidagi ilk golini saralash bosqichida „B36 Torshavn“ klubiga qarshi oʻyinda 10-daqiqada jamoasining birinchi golini kiritgan, 88-daqiqada yana bir gol urib jamoasining 2:0 hisobidagi gʻalabasini taʼminlangan.

Oilasi 
Megreladze futbolchilik faoliyatini otasi, mashhur gruziyalik hujumchi Merab Megreladze vafotidan soʻng yakunlagan. Keyin Kutaisining „Torpedo“ jamoasi bosh murabbiyi yordamchisi boʻlib ishlagan. Merab Megreladzening oʻgʻli, professional futbolchilik faoliyatini toʻliq hujumchi ampulasida oʻynagan.

Yutuqlari 

 Gruziya chempioni : 2000-yil
 Gruziya kubogi sohibi: 1999-yil
 Gruziya chempionatining kumush medali sovrindori (2): 1999, 2005
 Gruziya chempionatining bronza medali sovrindori (3): 2006, 2009, 2012
 Ozarbayjon chempionatining bronza medali sovrindori: 2007 yil
 Gruziya kubogi finalchisi: 2009

Manbalar 

1978-yilda tugʻilganlar
21-iyulda tugʻilganlar
Yashayotgan insonlar
Gruziyalik erkak futbolchilar
Shoʻrtan klubi futbolchilari
Oʻzbekistondagi chet ellik erkak futbolchilar
Erkak futbolchilar
FC Dinamo Tbilisi futbolchilari
FC Baku futbolchilari
FC Torpedo Kutaisi futbolchilari
FC Neftekhimik Nizhnekamsk futbolchilari
Patraikos F.C. players
Gruziyalik muhojir erkak futbolchilar
Gretsiyadagi chet ellik erkak futbolchilari
Rossiyadagi chet ellik erkak futbolchilar
Ozarbayjondagi chet ellik erkak futbolchilari
Qozogʻistondagi chet ellik erkak futbolchilari
Futboldagi erkak hujumchilar
Oʻzbekiston Superligasi futbolchilari
Farhat Bazarov

Farxod Rahimberganovich Bozorov (1980-yil 31-yanvar) – rus va turkman nafaqadagi futbolchisi, „Energetik“ klubi va Turkmaniston terma jamoasining sobiq  darvozaboni.

Faoliyati 
Farhat katta futboldagi debyutini 1997—1998-yilgi mavsumda Turkmanboshining „Shagadam“ jamoasi tarkibida oʻtkazgan. 2000-yilda harbiy xizmatga chaqirilib, „Galkan“ klubida oʻyinlar oʻtkazgan. 2001-yilning yozida u murabbiy Bayram Durdiyev isteʼfoga chiqganidan soʻng Kopetdogʻ klubiga koʻchib oʻtgan.

2002-yilda Turkmanboshining „Shagadam“ klubi tarkibiga qaytib kelgan. Shundan soʻng u Oʻzbekistonning „Shoʻrtan“ klubiga tarkibiga qoʻshilgan.

2007—2008-yillarda Rossiyaning „Kavkaztransgaz-2005“ klubida, 2009-yilda esa Orenburgning „Gazovik“ klubida oʻynagan. 2009-yilning ikkinchi yarmini Turkmanistonning MTTU klubida oʻtkazgan va unda Turkmaniston chempioni hamda Superkubogi sohibiga aylangan.

2010-yilda ikkinchi mavsumni „Ahal“da oʻtkazgan boʻlsa, 2011—2012-yillarda Marv klubida oʻynagan.

2013-yilda u oʻz faoliyatini boshlagan Turkman chempionatiga qaytgan va Bolqon klubi bilan shartnoma imzolagan. Klub bilan birgalikda AFC prezidenti kubogi sohibi aylanishgan.

2015-yilda „Energetika“ jamoasi bilan shartnoma imzolagan.

2017-yilda futbolchilik faoliyatini yakunlagan va „Ashxobod“ klubida darvozabonlar murabbiyi boʻlib faoliyat yuritmoqda.

Turkmaniston terma jamoasidagi faoliyati 
2014-yilda u Turkmaniston terma jamoasiga OFK kubogida ishtirok etish uchun chaqirilgan. Farhat turnirda terma jamoa safida debyut uchrashuvida maydonga tushgan, bu oʻyin Filippin terma jamoasiga qarshi oʻtkazilgan. Oʻyinda uning jamoasi 2 ta gol oʻtkazib yuborgan.

Yutuqlari 

 Shagadam
 Turkmaniston chempioni 2002
 MTTU
 Turkmaniston chempioni 2009
 Marv
 Turkmaniston chempionati kumush medal sovrindorii 2012
 Energetik
 Turkmaniston chempionati bronza medal sovrindori 2016
 Bolqon
 AFC kubogi sovrindori: 2013

Manbalar

Havolalar 
 
 Career summary by KLISF

1980-yilda tugʻilganlar
31-yanvarda tugʻilganlar
Yashayotgan insonlar
Turkmanistonlik erkak futbolchilar
Rossiyalik erkak futbolchilar
Erkak futbol darvozabonlari
Shoʻrtan klubi futbolchilari
Shagadam FC futbolchilari
Turkmaniston futbol murabbiylari
FC Asudalik futbolchilari
Kopetdag Ashhabot klubi futbolchilari
FK Nebitchi futbolchilari
Kavkaztransgaz-2005 FK futbolchilari
FC Orenburg futbolchilari
FK Edigen futbolchilari
FC Ahal futbolchilari
FC Marv futbolchilari
Turkmaniston milliy terma jamoasi futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Turkmanistonlik chet ellik erkak futbolchilari
Alifbo boʻyicha sportchilar
Hamza Allamov

Hamza Allamov (1982- yil 19-yanvar) — turkman futbolchisi hujumchi ampulasida oʻynaydi. 2006-yil Turkmaniston chempionatining eng yaxshi toʻpurari boʻlgan.

Biografiyasi 
Hamza Allamov 1982-yil 19-yanvarda tugʻilgan.

Hujumchi ampulasida oʻynaydi. Hamza faoliyatining katta qismini Toshoʻgʻuzning Turan klubi tarkibida oʻtkazgan. Futbolchi 2002—2009 va 2014—2015-yillarda (oxirgi ikki mavsumda jamoa „Toshhovuz“ deb atalgan) oraliqda oʻynagan.

2005-yilgi mavsumda Hamza Turkmaniston chempionatida 20 ta gol urib, toʻpurarlar roʻyxatida ikkinchi oʻrinni egallagan va 30 ta gol urgan MTTU vakili Berdimurod Shamurodovdan orqada qolgan.

2006-yilgi mavsumda Allamov 22 ta gol urib, chempionatdagi eng yaxshi toʻpurariga aylangan.

Bundan tashqari, turli yillarda Ashxoboddagi MTTU (2006-yil, Hamdoʻstlik kubogida) va Gʻuzorning „Shoʻrtan“ jamoasi (2007) tarkibida toʻp surgan. Keyinchalik „Lebap“ (2010-yil Turkmaniston chempionati bronza medali sovrindori) va „Shagadam“ jamoalarida oʻynagan.

2006-yil yanvar oyida MTTU tarkibida u Moskvada boʻlib oʻtgan Hamdoʻstlik chempionlari kubogida ishtirok etgan. Turkmaniston terma jamoasi Qirgʻizistonning „Dordoy-Dinamo“ jamoasini (2:0) va Moldaviyaning "Sherif " jamoasini (1:0) magʻlub etib, guruhda uchinchi oʻrinni egallagan Donetskning „Shaxtyor“ jamoasiiga (1:5) imkoniyatni boy bergan. Allamov barcha oʻyinlarda zaxiradan maydonga tushgan.

2007-yilda Turkmaniston chempionati doirasidagi „Turan“ — „Ashxobod Talyp Sports“ uchrashuvida u oʻyinning katta qismini darvozabon sifatida oʻtkazgan. Lekin ampulasiga qaramay oʻyinda gol urishga muvaffaq boʻlgan. Oʻyinning 4-daqiqasida Allamov hisobni ochgan boʻlsa, 38-daqiqada ukasi Umid Allamovning oʻrniga soʻnggi chiziqdagi qoʻpollik uchun maydondan chetlatilgan. Hamza darvozada turib jamoasini bir necha bor qutqarib qolgan, ammo ikkita gol oʻtkazib yuborgan va „Turon“ magʻlub boʻlgan — 1:2.

Yutuqlari

Oʻyinchi sifatida 
 Lebap

 Turkmaniston chempionatining bronza medali sovrindori (1): 2010-yil.

 Turon

 Turkmaniston chempionatining eng yaxshi toʻpurari (1): 2006-yil.

Manbalar 

19-yanvarda tugʻilganlar
1982-yilda tugʻilganlar
Yashayotgan insonlar
Turkmanistonlik erkak futbolchilar
Shoʻrtan klubi futbolchilari
FK Turan Dashoguz futbolchilari
FK Edigen futbolchilari
FC Bagtiyarliq-Lebap futbolchilari
Shagadam FC futbolchilari
Oʻzbekistondagi chet ellik erkak futbolchilar
Futboldagi erkak hujumchilar
Alifbo boʻyicha sportchilar
Sergey Krot

Sergey Konstantinovich Krot (1980-yil 27-iyun, Osipovichi, Mogilev viloyati) — belaruslik futbolchi, hujumchi ampulasida oʻynagan, hozirda murabbiy. Belarus Respublikasining futbol boʻyicha sport ustasi.

Biografiyasi 
Osipovichi yoshlar sport maktabi tarbiyalanuvchisi. Kattalar futbolida u 1998-yilda Svisloch-Krovlya (Osipovichi) klubida oʻynay boshlagan. 1998-yilda oʻz klubi bilan Belarus birinchi ligasida ikkinchi oʻrinni egallagan va 1999-yilda bir mavsumni oliy ligada oʻtkazishgan. Umuman olganda, u Osipovichi klubida uch yarim mavsum davomida oʻynagan.

2001-yilning yozida u BATEga oʻtgan, ammo asosiy jamoa tarkibiga kira olmagan. U BATE tarkibida Belarus kubogida bor yoʻgʻi bitta oʻyin oʻtkazgan — 2001-yil 26-avgustda Minsk SCAFga qarshi bahsda maydonga tushgan. Keyin u ikki yarim mavsumni Darida jamosida oʻynagan, 2002-yilda u birinchi liga gʻolibiga aylangan.

Krot 2005-yilgi mavsumni „Shaxtyor“da (Salihorsk) boshlagan, mavsum oxirida Belarus chempioniga aylangan, ammo yozgi tanaffusda u Minskning „Lokomotiv“ klubiga oʻtgan. „Lokomotiv“ bilan 2006-yili oliy ligadan tushib ketgan. 2007-yilgi mavsumda u „Shaxtyor“ jamoasiga qaytgan va oʻsha yili chempionatning bronza medali sohibiga aylangan. 2009-yil boshida Sergey Smorgon jamoasiga oʻtgan. Lekin mavsum oxirida uning jamoasi oliy ligadan tushib ketgan.

2009-yilning yozida u "Nasaf" jamosiga oʻtgan va u bilan Oʻzbekiston chempionatining ikki karra bronza medali sohibiga aylangan (2009, 2010) va OFK kubogi oʻyinlarida qatnashgan. 2010—2011-yilgi mavsumda „Al-Ahed“ klubi bilan Livan chempioni boʻlgan va Osiyo kuboklarida ham ishtirok etgan.

Vataniga qaytgach, u faqat birinchi va ikkinchi liga klublari — SKVICH, Slutsk, Smorgon, Gorodeya, Baranovichi, Molodechnolarda oʻynagan. 2013-yilda u 16 ta gol bilan birinchi liga toʻpurari boʻlgan. U 2016-yilgi mavsumning bir qismini Latviya oliy ligasi autsayderi „Daugavpils“ tarkibida oʻtkazgan.

2020-yilda u ikkinchi liganing Ostrovets jamoasiga qoʻshilgan hamda mavsum davomida jamoaga bosh murabbiy boʻlgan.

Hammasi boʻlib Belarus oliy ligasida u 122 ta oʻyin oʻtkazib, 16 ta gol urgan, birinchi 200 ta oʻyinda maydonga tushib, 70 ta gol urgan.

Manbalar 

1980-yilda tugʻilganlar
27-iyunda tugʻilganlar
Yashayotgan insonlar
Belaruslik futbolchilar
Nasaf klubi futbolchilari
O‘zbekistondagi futbol legionerlari
Erkak futbolchilar pozitsiyalari boʻyicha
Dmitriy Kozachenko

Dmitriy Anatoliyevich Kozachenko ( ; 1982-yil 11-yanvar, Kiyev, SSSR ) - darvozabon ampulasida oʻynaydigan ukrainalik futbolchi. Xalqaro toifadagi sport ustasi (2001-yildan).

Futbolchilik faoliyati 
Kiyevning "Smena" futbol maktabi tarbiyalanuvchisi. Birinchi murabbiyi - Mixail Labuzov. Dmitriy faoliyatini maydon oʻyinchisi sifatida boshlagan, ammo oradan vaqt oʻtib darvozabonga aylangan.

Professional faoliyatini poytaxtning “Obolon” klubida boshlagan. Jamoadagi debyutini 1999-yil 17-oktyabrda “Axtyrskiy Neftyanik” ga qarshi o‘yinda (1:1) o‘tkazgan. Shundan so'ng u Poltavaning "Vorskla-2" va Brovariyaning "Nafkom" klublarida o'ynagan.

19 yoshida Dmitriy B seriyada oʻynagan Italiyaning "Siena" jamoasiga oʻtgan, ammo boshqa darvozabonlar bilan raqobatda omadi yurishmagan. Keyin u "Nafkom" klubiga qaytgan.

2005-yilning qishida darvozabon Zorya Lugansk jamosiga koʻchib oʻtgan. Jamoa tarkibida 62 ta oʻyin oʻtkazgan. 2007-yil fevral oyida u Tavriya Simferopol jamoasiga koʻchib oʻtgan. Dmitriy jamoada bor yoʻg'i 2 ta oʻyin oʻtkazgan va erkin agent sifatida Qozogʻistonning "Atirau" jamoasiga oʻtgan. 2008-yilning dekabrida Dmitriy klubni tark etgan. 2010-yilda Oʻzbeksiton oliy ligasi vakili Qarshining Nasaf klubi bilan shartnoma imzolagan. Tez orada u birinchi ligaga oʻtgan "Aleksandriya" klubi bilan shartnoma izmolagan. 2014-yil mart oyida darvozabon Kirovograd Zvezda jamoasiga koʻchib oʻtgan.

2015-yil bahorida darvozabon Magdalinovkaning "VPK-Agro" havaskorlar klubida oʻynay boshlagan.

2015-yilning yozida Dmitriy Energiya klubiga (Novaya Kaxovka) koʻchib oʻtgan.

Kozachenko penalti tepa oladigan kam sonli ukrainalik faol darvozabonlardan biri hisoblanadi.

Jamoadagi faoliyati 
2001-yilda u Pekindagi yozgi Universiadada talabalar jamoasi tarkibida ishtirok etgan va musobaqada Ukraina terma jamoasi kumush medallarni qoʻlga kiritgan. Universiada g‘olibi bo‘lgach Dmitriy, xalqaro sport ustasi unvoniga sazovor bo‘lgan.

Shaxsiy hayoti 
Kozachenko oliy maʼlumotli, u Respublika oliy jismoniy tarbiya maktabini, Pereyaslav-Xmelnitskiy nomidagi pedagogika universitetini tamomlagan. Oilali.

Yutuqlari 

 OFK kubogi 2011 g'olibi.
 2001-yilda Pekindagi Universiadaning kumush medali sovrindori.
 2011-yil O'zbekiston chempionati kumush medali sovrindori.
 2010-yilgi O‘zbekiston chempionatining bronza medali sovrindori.
 2011-yilgi O'zbekiston kubogi finalchisi  .
 2006-yil Ukraina Birinchi ligasi g'olibi
 Ukraina Birinchi ligasining bronza medali sovrindori (2): 2002, 2005.
 Ikkinchi liga g'olibi (2): 1999-yil ("B" guruhi), 2001-yil ("B" guruhi).

Manbalar 

1982-yilda tugʻilganlar
11-yanvarda tugʻilganlar
Yashayotgan insonlar
Ukraina murabbiylari
Ukraina futbolchilari
Nasaf klubi futbolchilari
O‘zbekistondagi futbol legionerlari
Andrija Kaluđerović

Andrija Kaluđerović (; 1987-yil 5-iyulda tugʻilgan) — serbiyalik professional futbolchi, OFK Beograd jamoasida hujumchi sifatida toʻp suradi.

Klubdagi faoliyati 
2003-yil 13-dekabrda 16 yoshida Kaluđerović OFK Beograd jamoasidagi debyutini Stevika Kuzmanovski murabbiyligi ostida o‘tkazgan va bu o‘yinda Hristijan Kirovskining o‘rniga “Budućnost Banatski Dvor”ga qarshi oʻyinda maydonga tushgan. U keyingi uch mavsumning koʻp qismini turli klublarda, xususan Serbiya Birinchi Ligasida "Spartak Subotitsa"da ijarada oʻtkazgan. 2009-yil qishki transfer oynasida Kaluđerović OFK Beograddan Serbiya Superligasining boshqa klubi Radga koʻchib oʻtgan.

Red Star Belgrad 
2010-yil avgust oyida Kaluđerović "Srvena Zvezda" bilan uch yillik shartnoma imzolagan. U 2010—2011-yilgi mavsumda Ivitsa Iliev bilan bir xil 13 ta gol urgan holda liganing eng yaxshi toʻpurari boʻlgan. 2012-yilning fevralida Kaluđerović Xitoy Superligasi klubi "Beijing Guoan"ga transfer qilingan.

2013-yil iyul oyida Kaluđerović Serbiyaga qaytib, "Voyvodina" jamosi tarkibida bir mavsumga ijara asosida oʻynagan. Keyinchalik uning ijarasi 2014-yilning yanvarida Kiprning AEL Limassol klubiga oʻtkazilgan.

Brisbane Roar 
2015-yil 29-yanvarda Brisbane Roar 2014—2015-yilgi A-liganing qolgan qismida serbiyalik futbolchini sotib olganliklarini eʼlon qilgan. Klubga kelgach, Kaluđerović 2012-yilgi Osiyo Chempionlar Ligasida, keyin esa Pekin Guoan safiga kelganidan beri "Roar" tarkibiga oʻtib Avstraliyada oʻynashni orzu qilganini aytgan. U jamoadagi debyutida ilk golini Central Coast Marinersga qarshi oʻyinda (2:0) kiritgan.

Wellington Phoenix 
2017-yil 15 avgustda Kaluđerović bir yillik shartnoma asosida Wellington Phoenix jamoasida oʻynash uchun A-ligaga qaytishini eʼlon qilgan. U 2017—2018-yilgi mavsumda 9 gol bilan jamoaning eng yaxshi toʻpurari boʻlgan.

Olimpija Ljubljana 
2018-yil iyun oyida Kaluđerović Sloveniya chempioni Olimpija Ljubljana bilan ikki yillik shartnoma imzolagan. Biroq u klubda bor-yoʻg'i ikki oyqolgan va birorta oʻyinda maydionga tushmagan.

Delhi Dynamos 
2018-yilning avgust oyida Kaluđerović Hindiston Superligasi klubi Delhi Dynamos bilan shartnoma imzolagan.

Inter Zaprešić 
2019-yil yanvar oyida Kaluđerović Xorvatiyaning "Inter Zaprešić" klubi bilan shartnoma imzolagan. 2021-yilda Kaluđerović Oʻzbekiston chempionati ishtirokchisi Qarshining Nasaf futbol klubi bilan shartnoma imzolagan. Oradan bir yil oʻtib u klubni tark etgan

Yutuqlari 
OFK Beograd

 Serbiya va Chernogoriya kubogi : ikkinchi o'rin sohibi 2005—2006

Žalgiris

 A Lyga : 2016-yil
 Litva kubogi : 2016-yil

"Nasaf"

 OFK kubogi : ikkinchi o'rin sohibi 2021

Manbalar 

1987-yilda tugʻilganlar
Yashayotgan insonlar
2008-yilgi yozgi Olimpiya oʻyinlari futbolchilari

Serbiya futbolchilari
Nasaf klubi futbolchilari
Oʻzbekistondagi chet ellik erkak futbolchilar
Aleksandr Glazov

Aleksandr Glazov ( ) (1970-yil 30-aprel) - latviyalik futbolchi, himoyachi va yarim himoyachi ampulasida oʻynaydi, futzalchi. U futbol va mini-futbol boʻyicha Latviya milliy terma jamoasida oʻynagan.

Biografiyasi 
Riga SDYUSSHOR tarbiyalanuvchisi. Kattalar jamoasida Aleksandr 1988-yilda RAF klubida (Jelgava) oʻynay boshlagan, toʻrt mavsumni SSSR ikkinchi va ikkinchi quyi ligalarida oʻtkazgan. Shuningdek, ushbu davrda u KFK oʻrtasidagi Latviya va Estoniya SSR chempionatlarida LSSR yoshlar jamoasida, Pardaugava, Zvezda (Tallin) klublari safida ijara asosida toʻp surgan.

SSSR parchalanganidan keyin u Latviya Premyer-ligasida "Pardugava" (Riga), "Vidus" (Riga), RAF (Jelgava), "Vilan-D"/" Dinaburg " (Daugavpils) klublarida oʻynagan. Gauja "(Valmiera), "FK polis" (Riga) jamoalari tarkibida ijara asosida oʻynagan. 1994-yilda Jelgava klubi tarkibida milliy chempionatning kumush medali sovrindori bo'lgan. Daugavpils klubi tarkibida u uchta medalni qo'lga kiritgan - 1995-yilda kumush, 1996 va 1997-yillarda esa bronza medaliga sazovor bo'lgan. 1997-yilgi Latviya kubogi finalchisi hisoblandi. aleksandr Latviya oliy ligasida jami 111 ta o‘yin o‘tkazib, 3 ta gol urgan. Futbolchi Yevropa musobaqalarida qatnashgan.

Aleksandr xorij klublarida ham to'p surgan - 1993-yilda Shvetsiya uchinchi divizionida "Vesteros"da, 1999-yilda esa O'zbekiston oliy ligasida "Nasaf" (Qarshi) jamoalari tarkibida o'ynagan.

U Latviya terma jamoasi safida 1992-yil 12 avgustda Litvaga qarshi jahon chempionati saralash bahsida debyut qilgan. Hammasi bo'lib 1992—1994 yillarda 15 ta o'yin o'tkazgan. 1993-yil Boltiqbo'yi kubogi g'olibligini qoʻlga kiritgan.

Katta futbolni tark etgach, u futzal bilan shug'ullangan, Latviya terma jamoasi tarkibida o'n yildan ortiq o'ynagan.

Manbalar 

1970-yilda tugʻilganlar
30-aprelda tugʻilganlar
Yashayotgan insonlar
SSSR futbolchilari
Latviyalik futbolchilar
Nasaf klubi futbolchilari
Oʻzbekistondagi chet ellik erkak futbolchilar
Prezident maktabi (Qarshi)

Qarshi Prezident maktabi („Prezident taʼlim muassasalari agentligi“ saytida Qarshi shahridagi Prezident maktabi) — 2021-yil 4-oktyabr kuni Qarshi shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga xorijiy davlatlardan 12 nafar mutaxassislar jalb qilingan. Ular bilan birga 25 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi 
Qarshi shahridagi ushbu oʻquv muassasasi rasman 2021-yil 11-oktyabrda ochilgan. Kompleks tarkibida 168 oʻrinli oʻquv binosi, barcha sharoitlarga ega yotoqxona, gimnastika va sport zallari, suv havzasi, oshxona va dars tayyorlash xonalari va 15 oʻrinli oʻqituvchilar yotoqxonasi mavjud. 2021-yil maktabga 10 mingdan ziyod oʻquvchi hujjat topshirib, shundan 144 nafari qabul qilinadi. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin. 2021-yil 11-oktyabr kuni O'zbekiston Respublikasi Prezidenti Qarshi shahridagi Prezident maktabiga tashrif buyurdi.

Qabul qilish tartibi 
Prezident maktablariga 4-sinfni tamomlagan o‘quvchilar qabul qilinadi. Prezident maktablariga hujjatlarni topshirish uchun talabgorlar STEAM fanlardan oʻtgan oʻquv yilini matematika va tabiatshunoslik fanlaridan aʼlo bahoga tugatgan boʻlishlari shart. Bundan tashqari, talabgor oʻquvchilar oʻqiyotgan maktab Prezident maktabi joylashgan hududga mansub boʻlishi lozim. Har bir alohida Prezident maktabining yillik qabul kvotasi 5-sinf uchun 24 nafar oʻquvchidan iborat boʻlib, ular keyinchalik ikkita sinfga bir xil — 12 nafardan oʻquvchi taqsimlanadi. Unga qadar oʻquvchilar quyidagi 3 ta bosqichdan oʻtishadi:

1.

2.

3.

2021—2022-oʻquv yili 
Qarshi shahridagi Prezident maktabiga 2021—2022-o‘quv yilida maktabga 10 mingdan ziyod oʻquvchi hujjat topshirib, shundan 144 nafari qabul qilingan.

Qulayliklar 

 Maktab oʻquvchilari bepul taʼlim, 5 mahal ovqat, bepul maktab formasi va bepul yotoqxona bilan taʼminlanadi.
 Har bir oʻquvchi davlat tomonidan maktab davrida foydalanish uchun shaxsiy komputer bilan taʼminlanadi.
 Darslardan soʻng kamondan otish va chavandozlik, suzish, futbol kabi sport turlaridan va drama hamda musiqiy asboblar oʻrganish uchun mashgʻulotlar tashkil qilinadi.

Yana qarang 

 Prezident maktablari
 Prezident maktabi (Andijon)
 Prezident maktabi (Fargʻona)
 Prezident maktabi (Namangan)
 Prezident maktabi (Navoiy)
 Prezident maktabi (Buxoro)
 Prezident maktabi (Termiz)

Manbalar 

Prezident maktablari
Oʻzbekistondagi prezident maktablari
Qashqadaryo viloyatida oʻquv yurtlari
Qarshi
Emiliano Sala

Emiliano Raúl Sala Taffarel (; 1990-yil 31-oktyabr — 2019 yil 21 yanvar) argentinalik professional futbolchi, hujumchi sifatida oʻynagan.

Argentinada yoshlar futboli oʻynagach va Portugaliyaning mintaqaviy ligalarida qisqa muddat oʻynagach, Sala oʻzining professional faoliyatini Fransiyada „Bordo“ jamoasida boshlagan va 2012-yil fevral oyida professional debyutini qilgan. „Orlean“ jamoasi va Liga 2 jamoasi „Niort“ ketma-ket mavsumlarda  „Bordo“ jamoasiga qaytishdan oldin ikkala klub bilan ham samarali oʻynadi va ular oʻrtasida 39 ta gol urdi. Ijara asosida boshqa jamoalar tarkibida muvaffaqiyatli harakat qilganidan soʻng, Bordo jamoasini asosiy tarkibiga jalb qilindi. Sala keyinchalik yana eʼtibordan chetda qoldi va Liga 1 jamoasi „Kan“ jamoasiga ijaraga qoʻshildi.

2015-yilda u Nant bilan doimiy shartnoma imzoladi. „Nant“ bilan u Liga 1 musoboqasida 100 dan ortiq oʻyin oʻtkazdi va muvaffaqiyatli gol urish rekordini qoʻlga kiritdi va ketma-ket uch mavsumda klubning eng yaxshi toʻpurari boʻldi. Uning yaxshi o'yini sababli 2019-yil yanvar oyida 15 million funt sterling (18 million evro) evaziga „Kardiff Siti“ ga oʻtishga turtki boʻldi.

Sala 2019-yil 21-yanvar kuni Alderney yaqinida samolyot halokatida vafot etdi. U Nantdan Kardiffga uchayotgan Piper Malibu yengil samolyoti bortida yoʻlovchi boʻlgan. La-Mansh boʻylab 4400 kvadrat kilometr (1700 kvadrat milya) maydonni qamrab olgan uch kunlik dastlabki qidiruv ishlari halokat joyini topa olmadi. Keyingi ikkita shaxsiy qidiruv ishlari boshlandi, natijada 2019-yil 3-fevralda vayronalar topildi; Toʻrt kundan keyin Salaning jasadi topildi.

2021-yilda Sala sharafiga Challenge Emiliano Sala deb nomlangan musobaqa tashkil etildi. Bu Salaning Fransiyadagi toʻrtta sobiq klubi oʻrtasida boʻlib oʻtdi va „Bordo“ birinchi chempionlikni qoʻlga kiritdi.

Faoliyat statistikasi

Yutuqlar 
Individual

 UNFP Ligue 1 oyning eng yaxshi futbolchisi: 2015-yil fevral, 2018-yil oktyabr
 Nantning oʻn yillik jamoasi aʼzosi: 2010-2019

Yana qarang 

 Gʻoyib boʻlganlar haqida toʻliq maʼlumotlar

Manbalar

Havolalar 

 Emiliano Sala  — French league stats at LFP — also available in French
 ForaDeJogo-da Emiliano Sala

Fransiyadagi argentinalik muhojir sportchilar
Ispaniyadagi argentinalik muhojir sportchilar
Argentinalik futbolchilar
Erkak futbolchilar pozitsiyalari boʻyicha
Diana Kan

Diana Yeliseyevna Kan (10-may 1964-yil Termiz shahrida dunyoga kelgan.) — rus shoirasi, Rossiya Yozuvchilar uyushmasi aʼzosi.

Tarjimai holi 
1964-yil 10-mayda Turkiston harbiy okrugi Termiz shahar harbiy garnizonida dunyoga kelgan. Otasi ofitser (pravoslav dinidagi etnik koreys), onasi hayvonot bog‘i muhandisi (rus, Yaik kazak). 1983-yildan Orenburgda yashagan. Diana Kan Orenburg pedagogika institutida (chet tillar fakulteti) tahsil olgan, Moskva universitetining jurnalistika fakultetini tamomlagan (1984-1990). "Orenburg haftasi" gazetasida faoliyat olib borgan (1990-1994). 1994-1995-yillarda "Moskva yozuvchi" nashriyotida muharrir bo‘lib ishlagan. 1995-1997-yillarda A. M. Gorkiy nomidagi Adabiyot institutining Oliy adabiyot kurslarida tahsil olgan. 1997-yildan beri Samara viloyati, Novokuybishevsk shahrida istiqomat qiladi.

U shoir Yevgeniy Nikolayevich Semichev bilan turmush qurgan.Turmush o‘rtog‘i bilan Yu. P. Kuznetsovaning Oliy adabiy kurslarda tanishgan. Diana Kanning oldingi nikohidan Anastasiya ismli farzandi bor.

Ijod yo‘li 
Diana Kan 19 yoshidan she‘r yozishni boshlagan. Birinchi she‘riy nashri 1988-yilda Orenburg gazetasi "Komsomolskoye plemya"da nashr etilgan. 1993-yilda u o‘zining birinchi sheʼrlar to‘plamini "Visokokosnaya vesna" deb nomlangan. 1993-yildan Jurnalistlar uyushmasiga aʼzo, 1994-yilda esa Rossiya Yozuvchilar uyushmasiga aʼzo bo‘ldi.

Diana Eliseevnaning sheʼrlari Rossiya va chet eldagi ko‘plab markaziy va mintaqaviy nashrlarda - " Nash sovremennik", "Moskva", "Molodaya gvardiya", "Goin Rossii", " Yujnaya zvezda ", "Podyom", "Zvonnitsa", "Argamak", "Baltika" (Estoniya) va boshqa ko‘plab jurnallarda nashr etilgan. Rossiyadagi bir qator mintaqaviy adabiy-badiiy jurnallar tahririyati aʼzosi bo‘lgan.

Mukofotlari 

- Yil oxiridagi "Nash sovremennik" jurnalining ikki "She'riyat" nominatsiyasida Butunrossiya yillik mukofoti sovrindori (1998, 2000).

- Yuqori fuqarolik ovoziga ega Rossiya haqidagi sheʼrlar nashri uchun "An'ana" Butunrossiya mukofoti laureati.

-  "Mejdurechye" sheʼrlar kitobi uchun "She'riyat" nominatsiyasida "Imperator madaniyati" Butunrossiya mukofoti laureati.

-  Adabiyot bo‘yicha Samara viloyat mukofoti laureati.

-  Gostiny Dvor jurnali mukofoti laureati.

-  Samara viloyat adabiy mukofoti "Rossiya aks-sadosi" laureati.

-  Samara viloyati Viktor Bagrov nomidagi sheʼriyat mukofoti laureati.

-   "Maxsus mukofot  — Rossiyaga xizmat" nominatsiyasida Avliy Knyaz Aleksandr Nevskiy (Sankt-Peterburg) nomidagi Butunrossiya adabiy mukofoti laureati.

-  "Kapitanning qizi" Butunrossiya Pushkin mukofoti laureati (2012).

Manbalar 

Termizda tugʻilganlar
Yashayotgan insonlar
1964-yilda tugʻilganlar
10-mayda tugʻilganlar
Gennadiy Sklyar

Gennadiy Ivanovich Sklyar (1952-yil 17-mayda Oʻzbekiston SSR, Surxondaryo viloyati, Termiz shahrida tugʻilgan) — Rossiya davlat arbobi, televideniye va radioaloqa sohasi menejeri. VII chaqiriq Rossiya Federatsiyasi Federal Majlisining Davlat Dumasi deputati, Davlat Dumasining Energetika boʻyicha qoʻmitasi aʼzosi, „Yagona Rossiya“ fraksiyasi aʼzosi. Rossiya Federatsiyasi hukumati mukofoti laureati.
Yevropa Ittifoqining 27 davlati: Buyuk Britaniya, AQSh, Kanada, Shveysariya, Avstraliya, Yaponiya, Ukraina, Yangi Zelandiya davlatlarining xalqaro sanksiyalari toʻgʻrisida materiallar tayyorlagan.

Biografiyasi 
Rostov qishloq xoʻjaligi muhandislik institutini (1974) va Moskva Oliy partiya maktabini (1989) tugatgan.
1974-yildan 1977—1981-yillarda Kaluga viloyati Obninsk shahridagi Signal zavodida muhandis-konstruktor boʻlib ishlagan. Komsomol zavod qoʻmitasining kotibi lavozimidan ozod etilgan.
1981-yildan partiyada faoliyat yuritgan. 1987—1990-yillarda ikkinchi, 1990—1991-yillarda KPSS Obninsk shahar qoʻmitasining birinchi kotibi. Shaharning oxirgi kommunistik rahbari lavozimlarida faoliyat yuritgan.
1995 va 1999-yillarda Davlat Dumasi deputatligiga nomzodini qoʻygan, ammo saylanmagan.
2000-yilda Kaluga viloyati gubernatori saylovida Anatoliy Artamonovning saylov shtabiga rahbarlik qilgan. 2000—2001-yillar oraligʻida Kaluga viloyati gubernatorining oʻrinbosari lavozimida faoliyat olib borgan.
2001—2008-yillarda Rossiya televideniye va radioeshittirish tarmogʻi Federal davlat unitar korxonasining bosh direktori boʻlgan.
2008-yildan Moskvadagi Kaluga jamiyatining raisi lavozmida ishlay boshlagan. 2016-yil sentabr oyida 100-sonli Obninsk bir mandatli saylov okrugi boʻyicha „Yagona Rossiya“ partiyasidan Rossiya Federatsiyasi Davlat Dumasiga deputat etib saylangan.

Partiyadagi faoliyati 
2016-yildan 2019-yilgacha VII chaqiriq Davlat Dumasi deputati vakolatlarini amalga oshirish davomida u 7 ta qonunchilik tashabbusi va federal qonunlar loyihalariga qoʻshimchalar kiritish muallifi boʻlgan.

Xalqaro sanksiyalar 
2022-yil 23-fevralda u Ukrainaning hududiy yaxlitligi, suvereniteti va mustaqilligiga putur yetkazuvchi va Ukrainani yanada beqarorlashtiradigan xatti-harakatlari va siyosati uchun Yevropa Ittifoqi davlatlarining sanksiya roʻyxatiga Rossiya ham kiritilgan.
2022-yil 24-fevralda Sklyar „Donetsk va Lugansk respublikalar“ mustaqilligini tan olish uchun ovoz bergani sababidan Kanadaning sanksiyalari roʻyxatiga kiritilgan.

Mukofotlari 
— „Shon-sharaf“ ordeni (2007).

— 2007-yilda Rossiya Federatsiyasi Hukumatining fan va texnologiya sohasidagi mukofoti laureati — texnogen ofatlarning oldini olish va radiotexnika inshootlarini tiklash texnologiyalarini ishlab chiqish va joriy etish boʻyicha ish rahbari sifatida.

— „Kaluga viloyatidagi maxsus xizmatlari uchun“ medali (2012) — Kaluga viloyatining ijtimoiy-iqtisodiy rivojlanishiga hissa qoʻshgan alohida xizmatlari va yuqori shaxsiy yutuqlari uchun.

Manbalar 

Yashayotgan insonlar
Hurmat ordeni sohiblari (Rossiya)